CELEX: 32005D0953
Language: mt
Date: 2005-12-20 00:00:00
Title: 2005/953/KE: Deċiżjoni tal-Kunsill ta’ l- 20 ta’ Diċembru 2005 dwar il-konklużjoni ta' ftehim fil-forma ta’ skambju ta' ittri bejn il-Komunità Ewropea u t-Tajlandja skond l-Artikolu XXVIII tal-GATT 1994 dwar il-modifika ta' konċessjonijiet fir-rigward tar-ross previsti fl-Iskeda CXL tal-KE annessa mal-GATT 1994

31.12.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L NaN/408
            
         
      DEĊIŻJONI TAL-KUNSILL
   
   ta’ l-20 ta’ Diċembru 2005
   dwar il-konklużjoni ta' ftehim fil-forma ta’ skambju ta' ittri bejn il-Komunità Ewropea u t-Tajlandja skond l-Artikolu XXVIII tal-GATT 1994 dwar il-modifika ta' konċessjonijiet fir-rigward tar-ross previsti fl-Iskeda CXL tal-KE annessa mal-GATT 1994
   (2005/953/KE)
   IL-KUNSILL TA’ L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 133 flimkien ma' l-ewwel sentenza ta' l-ewwel subparagrafu ta' l-Artikolu 300(2) tiegħu,
   Wara li kkunsidra l-proposta mill-Kummissjoni,
   Billi:
   
               (1)
            
            
               Fis-26 ta' Ġunju 2003, il-Kunsill awtorizza lill-Kummissjoni biex tiftaħ negozjati taħt l-Artikolu XXVIII tal-GATT 1994 bil-ħsieb li jiġu mmodifikati ċerti konċessjonijiet għar-ross. Għaldaqstant, il-Kommunità Ewropea nnotifikat lid-WTO fit-2 ta' Lulju 2003 bl-intenzjoni tagħha li timmodifika ċerti konċessjonijiet fl-Iskeda CXL tal-KE.
            
         
               (2)
            
            
               In-negozjati tmexxew mill-Kummissjoni b’konsultazzjoni mal-Kumitat stabbilit bl-Artikolu 133 tat-Trattat u fil-qafas tad-direttivi ta' negozjar maħruġa mill-Kunsill.
            
         
               (3)
            
            
               Il-Kummissjoni nnegozjat ma' l-Istati Uniti ta' l-Amerika, li għandha interess prinċipali fil-forniment tal-prodotti tal-kodiċi HS 1006 20 (ross bla ħliefa) u interess sostanzjali fil-forniment tal-prodotti tal-kodiċi HS 1006 30 (ross mitħun), it-Tajlandja, li għandha interess prinċipali fil-forniment tal-prodotti tal-kodiċi HS 1006 30 (ross mitħun) u interess sostanzjali fil-forniment tal-prodotti tal-kodiċi HS 1006 20 (ross bla ħliefa) u l-Indja u l-Pakistan, li t-tnejn għandhom interess sostanzjali fil-forniment tal-prodotti tal-kodiċi HS 1006 20 (ross bla ħliefa).
            
         
               (4)
            
            
               Il-ftehimiet ma' l-Indja u l-Pakistan ġew approvati f'isem il-Komunità bid-Deċiżjonijiet 2004/617/KE (1) u 2004/618/KE (2) rispettivament. Rata tariffarja ġdida għar-ross bla ħliefa (Kodiċi NM 1006 20) u r-ross mitħun (Kodiċi NM 1006 30) kienet iffissata bid-Deċiżjoni 2004/619/KE (3). Il-ftehim ma' l-Istati Uniti kien approvat bid-Deċiżjoni 2005/476/KE (4).
            
         
               (5)
            
            
               Il-Kummissjoni issa nnegozjat b'suċċess ftehim fil-forma ta’ skambju ta’ ittri bejn il-Komunità Ewropea u t-Tajlandja li għalhekk għandu jiġi approvat.
            
         
               (6)
            
            
               Sabiex jiġi żgurat li l-ftehim ikun jista' jiġi applikat bis-sħiħ sa mill-1 ta' Settembru 2005 u sakemm jiġi emendat ir-Regolament tal-Kunsill (KE) Nru 1785/2003 tad-29 ta' Settembru 2003 dwar l-organizzazzjoni komuni tas-suq tar-ross (5), il-Kummissjoni għandha tiġi awtorizzata tadotta derogi temporanji minn dak ir-Regolament u li tadotta l-miżuri implimentattivi meħtieġa.
            
         
               (7)
            
            
               Il-miżuri meħtieġa għall-implimentazzjoni ta' din id-Deċiżjoni għandhom jiġu adottati skond id-Deċiżjoni tal-Kunsill 1999/468/KE tat-28 ta' Ġunju 1999 li tistabbilixxi l-proċeduri għall-eżerċizzju tas-setgħat implimentattivi mogħtija lill-Kummissjoni (6),
            
         IDDECIEDA KIF GEJ:
   Artikolu 1
   Il-ftehim fil-forma ta' skambju ta' ittri bejn il-Komunità Ewropea u t-Tajlandja skond l-Artikolu XXVIII tal-GATT 1994 dwar il-modifika ta' konċessjonijiet fir-rigward tar-ross previsti fl-Iskeda CXL tal-KE annessa mal-GATT 1994 huwa b'dan approvata f'isem il-Komunità.
   It-test tal-ftehim huwa anness ma' din id-Deċiżjoni.
   Artikolu 2
   1.   Sa fejn ikun meħtieġ biex tippermetti l-applikazzjoni sħiħa tal-ftehim sa mill-1 ta' Settembru 2005, il-Kummissjoni tista' tidderoga mir-Regolament (KE) Nru 1785/2003, skond il-proċedura msemmija fl-Artikolu 3(2) ta' din id-Deċiżjoni, sakemm dak ir-Regolament jiġi emendat u, fi kwalunkwe każ, mhux aktar tard mit-30 ta' Ġunju 2006.
   2.   Il-Kummissjoni għandha tadotta r-regoli dettaljati għall-implimentazzjoni tal-ftehim skond il-proċedura stabbilita fl-Artikolu 3(2) ta' din id-Deċiżjoni.
   Artikolu 3
   1.   Il-Kummissjoni għandha tkun assistita mill-Kumitat ta' Tmexxija għaċ-Ċereali stabbilit bl-Artikolu 25 tar-Regolament (KE) Nru 1784/2003 (7).
   2.   Fejn issir referenza għal dan il-paragrafu, għandhom japplikaw l-Artikoli 4 u 7 tad-Deċiżjoni 1999/468/KE.
   Il-perijodu previst fl-Artikolu 4(3) tad-Deċiżjoni 1999/468/KE għandu jkun ta' xahar.
   3.   Il-Kumitat għandu jadotta r-regoli ta' proċedura tiegħu.
   Artikolu 4
   Il-President tal-Kunsill huwa b'dan awtorizzat jinnomina l-persuna(i) bis-setgħa li t(j)iffirma(w) il-ftehim sabiex tintrabat il-Komunità (8).
   
      Magħmul fi Brussell, 20 ta’ Diċembru 2005.
      
         
            Għall-Kunsill
         
         
            Il-President
         
         M. BECKETT
         
      
   
   
      (1)  ĠU L 279, 28.8.2004, p. 17.
   
      (2)  ĠU L 279, 28.8.2004, p. 23.
   
      (3)  ĠU L 279, 28.8.2004, p. 29.
   
      (4)  ĠU L 170, 1.7.2005, p. 67.
   
      (5)  ĠU L 270, 21.10.2003, p. 96.
   
      (6)  ĠU L 184, 17.7.1999, p. 23.
   
      (7)  ĠU L 270, 21.10.2003, p. 78.
   
      (8)  Id-data tad-dħul fis-seħħ tal-ftehim għandha tiġi ppubblikata fil-Ġurnal Uffiċjali ta’ l-Unjoni Ewropea mis-Segretarjat Ġenerali tal-Kunsill.
   
      
         FTEHIM FIL-FORMA TA’ SKAMBJU TA’ ITTRI
      
      bejn il-Komunità Ewropea u t-Tajlandja skond l-artikolu XXVIII tal-GATT 1994 dwar il-modifika ta' konċessjonijiet fir-rigward tar-ross previsti fl-iskeda CXL tal-KE annessa mal-GATT 1994
      Brussell,
      Sinjur,
      B'segwitu għan-negozjati bejn il-Komunità Ewropea (KE) u r-Renju tat-Tajlandja (Tajlandja) skond l-Artikolu XXVIII tal-GATT 1994 għall-modifika ta' konċessjonijiet fir-rigward tar-ross previsti fl-Iskeda CXL tal-KE annessa mal-Ftehim Ġenerali dwar it-Tariffi u l-Kummerċ 1994 (GATT 1994), il-KE taqbel mal-konklużjoniet kif deskritti hawn taħt.
      
                  1.
               
               
                  Ir-rati kkonsolidati ta' dazju għar-ross bla ħliefa (subintestatura HS 1006 20), għar-ross nofsu mitħun u r-ross mitħun (subintestatura HS 1006 30) u għar-ross imfarrak (subintestatura HS 1006 40) għandhom ikunu EUR 65/t, EUR 175/t u EUR 128/t rispettivament.
               
            
                  2.
               
               
                  Il-KE għandha tapplika rata ta' dazju għar-ross nofsu mitħun u r-ross mitħun (subintestatura HS 1006 30) skond il-paragrafi 3 sa 6.
               
            
                  3.
               
               
                  Il-Livell Annwali ta' Riferiment ta' Importazzjonijiet għandu jkun ikkalkulat bħala l-volum medju ta' l-importazzjonijiet totali ta' ross nofsu mitħun u ross mitħun li jidħlu fil-KE-25 mill-oriġini kollha fis-snin ta' kummerċjalizzazzjoni (mill-1 ta' Settembru sal-31 ta' Awwissu) 2001/02-2003/04 biż-żieda ta' 10 % (jiġifieri 337 168 tunnellata metrika).
               
            
                  4.
               
               
                  Livell Semestrali ta' Riferiment ta' l-Importazzjonijiet: f'kull sena ta' kummerċjalizzazzjoni, livell semestrali ta' riferiment ta' l-importazzjonijiet għandu jiġi kkalkulat bħala 47 fil-mija tal-livell annwali ta' riferiment ta' l-importazzjonijiet ikkalkulat fil-paragrafu 3 (jiġifieri 158 469 tunnellata metrika).
               
            
                  5.
               
               
                  Aġġustament ta' Nofs is-Sena għar-Rata Tariffarja Applikata: fi żmien għaxart ijiem wara t-tmiem ta' l-ewwel semestru ta' kull sena ta' kummerċjalizzazzjoni, il-KE għandha tirrevedi u, jekk meħtieġ, taġġusta r-rata tariffarja applikata kif ġej:
                  
                              (a)
                           
                           
                              jekk l-importazzjonijiet attwali ta' ross nofsu mitħun u ross mitħun għall-perijodu semestrali li jkun għadu kemm intemm ikunu aktar minn 15 fil-mija 'l fuq mil-livell semestrali ta' riferiment ta' l-importazzjonijiet għal dak il-perijodu, kif ikkalkulat taħt il-paragrafu 4 hawn fuq (jiġifieri aktar minn 182 239 tunnellata metrika), il-KE għandha tapplika rata tariffarja ta' EUR 175/t;
                           
                        
                              (b)
                           
                           
                              jekk l-importazzjonijiet attwali ta' ross nofsu mitħun u ross mitħun għall-perijodu semestrali li jkun għadu kemm intemm ikunu anqas jew ugwali għal-livell semestrali ta' riferiment ta' l-importazzjonijiet għal dak il-perijodu, kif ikkalkulat taħt il-paragrafu 4 hawn fuq, biż-żieda ta' 15 fil-mija (jiġifieri anqas minn jew ugwali għal 182 239 tunnellata metrika), il-KE għandha tapplika rata tariffarja ta' EUR 145/t.
                           
                        Għall-finijiet ta' (a) u (b) hawn fuq, l-importazzjonijiet attwali ta' ross nofsu mitħun u ta' ross mitħun huma l-importazzjonijiet kollha li jidħlu fil-KE-25 mill-oriġini kollha taħt is-subintestatura HS 1006 30.
               
            
                  6.
               
               
                  Aġġustament ta' Tmiem is-Sena għar-Rata Tariffarja Applikata: fi żmien għaxart ijiem wara t-tmiem tas-sena ta' kummerċjalizzazzjoni, il-KE għandha tirrevedi u, jekk meħtieġ, taġġusta r-rata tariffarja applikata kif ġej:
                  
                              (a)
                           
                           
                              jekk l-importazzjonijiet attwali ta' ross nofsu mitħun u ross mitħun għas-sena ta' kummerċjalizzazzjoni li tkun għadha kemm intemmet ikunu aktar minn 15 fil-mija 'l fuq mil-livell annwali ta' riferiment ta' l-importazzjonijiet għal dak il-perijodu ta' 12-il xahar, kif ikkalkulat taħt il-paragrafu 3 hawn fuq (jiġifieri aktar minn 387 743 tunnellata metrika), il-KE għandha tapplika rata tariffarja ta' EUR 175/t;
                           
                        
                              (b)
                           
                           
                              jekk l-importazzjonijiet attwali ta' ross nofsu mitħun u ross mitħun għas-sena ta' kummerċjalizzazzjoni li tkun għadha kemm intemmet ikunu anqas jew ugwali għal-livell annwali ta' riferiment ta' l-importazzjonijiet għal dak il-perijodu ta' 12-il xahar, kif ikkalkulat taħt il-paragrafu 3 hawn fuq, biż-żieda ta' 15 fil-mija (jiġifieri anqas minn jew ugwali għal 387 743 tunnellata metrika), il-KE għandha tapplika rata tariffarja ta' EUR 145/t.
                           
                        Għall-finijiet ta' (a) u (b) hawn fuq, l-importazzjonijiet attwali ta' ross nofsu mitħun u ta' ross mitħun huma l-importazzjonijiet kollha li jidħlu fil-KE-25 mill-oriġini kollha taħt is-subintestatura HS 1006 30.
               
            
                  7.
               
               
                  TRQ: il-KE għandha tiftaħ TRQ annwali ġdida ta' 13 500 tunnellata metrika ta' ross nofsu mitħun u ta' ross mitħun li minnhom 4 313 tunnellata metrika għandhom jiġu allokati lit-Tajlandja. Ir-rata ta' kwota għandha tkun żero.
               
            
                  8.
               
               
                  Ross imfarrak: għar-ross bis-subintestatura HS 1006 40, il-KE għandha tapplika dazju ta' importazzjoni ta' 65/t.
               
            
                  9.
               
               
                  Il-volum tat-TRQ attwali ta' ross imfarrak għandu jiżdied għal 100 000 tunnellata metrika. Id-dazju tal-kwota għandu jkun ugwali għad-dazju tal-paragrafu 8 hawn fuq bi 30,77 fil-mija anqas.
               
            
                  10.
               
               
                  Data: il-kalkolu tal-livelli ta' importazzjonijiet attwali annwali u semestrali taħt il-paragrafi 5 u 6 għandu jiġi ddeterminat billi tintuża d-data tal-KE dwar il-liċenzji għall-importazzjoni tar-ross. Il-KE għandha ta' kull ġimgħa tippubblika din id-data fl-internet.
               
            
                  11.
               
               
                  Trasparenza: il-KE għandha minnufih tinnotifika pubblikament dwar kwalunkwe aġġustament fir-rata tariffarja applikata.
               
            
                  12.
               
               
                  Konsultazzjoni: fuq talba ta' parti jew oħra, il-partijiet għandhom, fi żmien 30 ġurnata mill-wasla ta' tali talba, jidħlu f'konsultazzjonijiet dwar kwistjonijiet koperti minn dan il-ftehim.
               
            
                  13.
               
               
                  Id-dispożizzjonijiet ta' dan il-ftehim għandhom ikunu applikabbli mill-1 ta' Settembru 2005.
               
            Inkunlek grat jekk tista' tikkonferma l-qbil tal-Gvern tiegħek ma' dan ta' hawn fuq.
      Nitolbok taċċetta, Sinjur, l-assigurazzjoni ta' l-ogħla stima tiegħi.
      
         
            F’isem il-Komunità Ewropea
         
         
            
      
      Bangkok,
      Sinjur,
      Għandi l-unur nikkonferma li rċevejt l-ittra tiegħek tal-lum li tgħid:
      “B'segwitu għan-negozjati bejn il-Komunità Ewropea (KE) u r-Renju tat-Tajlandja (Tajlandja) taħt l-Artikolu XXVIII tal-GATT 1994 għall-modifika ta' konċessjonijiet fir-rigward tar-ross previsti fl-Iskeda CXL tal-KE annessa mal-Ftehim Ġenerali dwar it-Tariffi u l-Kummerċ 1994 (GATT 1994), il-KE taqbel mal-konklużjoniet kif deskritti hawn taħt.
      
                  1.
               
               
                  Ir-rati kkonsolidati ta' dazju għar-ross bla ħliefa (subintestatura HS 1006 20), għar-ross nofsu mitħun u r-ross mitħun (subintestatura HS 1006 30) u għar-ross imfarrak (subintestatura HS 1006 40) għandhom ikunu EUR 65/t, EUR 175/t u EUR 128/t rispettivament.
               
            
                  2.
               
               
                  Il-KE għandha tapplika rata ta' dazju għar-ross nofsu mitħun u r-ross mitħun (subintestatura HS 1006 30) skond il-paragrafi 3 sa 6.
               
            
                  3.
               
               
                  Il-Livell Annwali ta' Riferiment ta' Importazzjonijiet għandu jkun ikkalkulat bħala l-volum medju ta' l-importazzjonijiet totali ta' ross nofsu mitħun u ross mitħun li jidħlu fil-KE-25 mill-oriġini kollha fis-snin ta' kummerċjalizzazzjoni (mill-1 ta' Settembru sal-31 ta' Awwissu) 2001/02-2003/04 biż-żieda ta' 10 % (jiġifieri 337 168 tunnellata metrika).
               
            
                  4.
               
               
                  Livell Semestrali ta' Riferiment ta' l-Importazzjonijiet: f'kull sena ta' kummerċjalizzazzjoni, livell semestrali ta' riferiment ta' l-importazzjonijiet għandu jiġi kkalkulat bħala 47 fil-mija tal-livell annwali ta' riferiment ta' l-importazzjonijiet ikkalkulat fil-paragrafu 3 (jiġifieri 158 469 tunnellata metrika).
               
            
                  5.
               
               
                  Aġġustament ta' Nofs is-Sena għar-Rata Tariffarja Applikata: fi żmien għaxart ijiem wara t-tmiem ta' l-ewwel semestru ta' kull sena ta' kummerċjalizzazzjoni, il-KE għandha tirrevedi u, jekk meħtieġ, taġġusta r-rata tariffarja applikata kif ġej:
                  
                              (a)
                           
                           
                              jekk l-importazzjonijiet attwali ta' ross nofsu mitħun u ross mitħun għall-perijodu semestrali li jkun għadu kemm intemm ikunu aktar minn 15 fil-mija 'l fuq mil-livell semestrali ta' riferiment ta' l-importazzjonijiet għal dak il-perijodu, kif ikkalkulat taħt il-paragrafu 4 hawn fuq (jiġifieri aktar minn 182 239 tunnellata metrika), il-KE għandha tapplika rata tariffarja ta' EUR 175/t;
                           
                        
                              (b)
                           
                           
                              jekk l-importazzjonijiet attwali ta' ross nofsu mitħun u ross mitħun għall-perijodu semestrali li jkun għadu kemm intemm ikunu anqas jew ugwali għal-livell semestrali ta' riferiment ta' l-importazzjonijiet għal dak il-perijodu, kif ikkalkulat taħt il-paragrafu 4 hawn fuq, biż-żieda ta' 15 fil-mija (jiġifieri anqas minn jew ugwali għal 182 239 tunnellata metrika), il-KE għandha tapplika rata tariffarja ta' EUR 145/t.
                           
                        Għall-finijiet ta' (a) u (b) hawn fuq, l-importazzjonijiet attwali ta' ross nofsu mitħun u ta' ross mitħun huma l-importazzjonijiet kollha li jidħlu fil-KE-25 mill-oriġini kollha taħt is-subintestatura HS 1006 30.
               
            
                  6.
               
               
                  Aġġustament ta' Tmiem is-Sena għar-Rata Tariffarja Applikata: fi żmien għaxart ijiem wara t-tmiem tas-sena ta' kummerċjalizzazzjoni, il-KE għandha tirrevedi u, jekk meħtieġ, taġġusta r-rata tariffarja applikata kif ġej:
                  
                              (a)
                           
                           
                              jekk l-importazzjonijiet attwali ta' ross nofsu mitħun u ross mitħun għas-sena ta' kummerċjalizzazzjoni li tkun għadha kemm intemmet ikunu aktar minn 15 fil-mija 'l fuq mil-livell annwali ta' riferiment ta' l-importazzjonijiet għal dak il-perijodu ta' 12-il xahar, kif ikkalkulat taħt il-paragrafu 3 hawn fuq (jiġifieri aktar minn 387 743 tunnellata metrika), il-KE għandha tapplika rata tariffarja ta' EUR 175/t;
                           
                        
                              (b)
                           
                           
                              jekk l-importazzjonijiet attwali ta' ross nofsu mitħun u ross mitħun għas-sena ta' kummerċjalizzazzjoni li tkun għadha kemm intemmet ikunu anqas minn jew ugwali għal-livell annwali ta' riferiment ta' l-importazzjonijiet għal dak il-perijodu ta' 12-il xahar, kif ikkalkulat taħt il-paragrafu 3 hawn fuq, biż-żieda ta' 15 fil-mija (jiġifieri anqas minn jew ugwali għal 387 743 tunnellata metrika), il-KE għandha tapplika rata tariffarja ta' EUR 145/t.
                           
                        Għall-finijiet ta' (a) u (b) hawn fuq, l-importazzjonijiet attwali ta' ross nofsu mitħun u ta' ross mitħun huma l-importazzjonijiet kollha li jidħlu fil-KE-25 mill-oriġini kollha taħt is-subintestatura HS 1006 30.
               
            
                  7.
               
               
                  TRQ: il-KE għandha tiftaħ TRQ annwali ġdida ta' 13 500 tunnellata metrika ta' ross nofsu mitħun u ta' ross mitħun li minnhom 4 313 tunnellata metrika għandhom jiġu allokati lit-Tajlandja. Ir-rata ta' kwota għandha tkun żero.
               
            
                  8.
               
               
                  Ross imfarrak: għar-ross bis-subintestatura HS 1006 40, il-KE għandha tapplika dazju ta' importazzjoni ta' EUR 65/t.
               
            
                  9.
               
               
                  Il-volum tat-TRQ attwali ta' ross imfarrak għandu jiżdied għal 100 000 tunnellata metrika. Id-dazju tal-kwota għandu jkun ugwali għad-dazju tal-paragrafu 8 hawn fuq bi 30,77 fil-mija anqas.
               
            
                  10.
               
               
                  Data: il-kalkolu tal-livelli ta' importazzjonijiet attwali annwali u semestrali taħt il-paragrafi 5 u 6 għandu jiġi ddeterminat billi tintuża d-data tal-KE dwar il-liċenzji għall-importazzjoni tar-ross. Il-KE għandha ta' kull ġimgħa tippubblika din id-data fl-internet.
               
            
                  11.
               
               
                  Trasparenza: il-KE għandha minnufih tinnotifika pubblikament dwar kwalunkwe aġġustament fir-rata tariffarja applikata.
               
            
                  12.
               
               
                  Konsultazzjoni: fuq talba ta' parti jew oħra, il-partijiet għandhom, fi żmien 30 ġurnata mill-wasla ta' tali talba, jidħlu f'konsultazzjonijiet dwar kwistjonijiet koperti minn dan il-ftehim.
               
            
                  13.
               
               
                  Id-dispożizzjonijiet ta' dan il-ftehim għandhom ikunu applikabbli mill-1 ta' Settembru 2005.
               
            Inkunlek grat jekk tista' tikkonferma l-qbil tal-Gvern tiegħek ma' dan ta' hawn fuq.
      Nitolbok taċċetta, Sinjur, l-assigurazzjoni ta' l-ogħla stima tiegħi.”
      It-Tajlandja għandha l-pjaċir tikkonferma l-qbil tagħha mal-kontenut ta' din l-ittra.
      Nitolbok taċċetta, Sinjur, l-assigurazzjoni ta' l-ogħla stima tiegħi.
      
         
            Għar-Renju tat-Tajlandja